शीर्षक: क्या अब 'दुश्मनों' से दोस्ती करेगा अमरीका?\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
इसे नेस्तनाबूद करने के लिए अमरीका इराक़ के असंतुष्ट सुन्नियों के साथ साथ ही ईरान और सीरिया में बशर अल असद के साथ भी अप्रत्याशित गठजोड़ करने से नहीं चूकेगा.

पढ़ें जिम म्यूर का विश्लेषण

अमरीका के रक्षा प्रमुख मानते हैं कि इस्लामिक स्टेट और उनकी 'ख़िलाफ़त' ख़त्म करने के लिए एक लंबा और जटिल संघर्ष लाज़िमी है और इसके लिए सीरिया और इराक़ दोनों ही देशों में हस्तक्षेप करना पड़ेगा.

अगर ऐसा होता है तो दोनों ही देशों में अलग तरह की जटिल समस्याओं से जूझना पड़ेगा. कई राजनीतिक व्यवस्थाएं, रिश्ते और गठबंधन बदलने होंगे.

इसमें वक़्त लगेगा और शायद काफ़ी लंबा वक़्त लगेगा. जैसे जैसे दिन गुज़र रहे हैं, यह समस्या बढ़ने ही वाली है क्योंकि इस्लामिक स्टेट (आईएस) लड़ाके ख़ुद को और मज़बूत करेंगे.

अमरीका के सैन्य प्रमुखों ने भी यह माना है कि आईएस अपने मूल संगठन अल क़ायदा के मुक़ाबले ज़्यादा ख़तरनाक हैं.

उनका दोनों देशों में ख़ासा दखल है और ये लाखों की आबादी वाले शहरों और कस्बों के प्रशासन पर नियंत्रण रखते हैं.

दिलचस्प यह है कि इनके पास हथियार और पैसा दोनों हैं. उनकी यह आत्मनिर्भरता उन्हें बाहरी मदद से अप्रभावित रखती है.

मोसुल जैसी जगहों से हज़ारों की तादाद में लड़ाके भर्ती हुए हैं, जहां बेरोज़गार युवाओं के बीच पैसे का बोलबाला है.

आईएस लड़ाकों ने संघर्ष के दौरान अपनी क्रूरता तो दिखाई ही है, वे आधुनिक हथियार चलाने में भी दक्ष हैं.

उनके पास प्रभावशाली सामरिक और रणनीतिक कौशल तो है ही, वे एक ही समय में अलग-अलग जगहों से बड़े पैमाने पर आक्रामक अभियान भी छेड़ने में सफल हो सकते हैं.

मित्र राष्ट्रों की ज़रूरत

साफ़ तौर पर पश्चिमी देश ऐतिहासिक कारणों से ज़मीनी कार्रवाई से बच रहे हैं.

पेंटागन प्रमुख इसे समझते हैं कि ज़मीनी स्तर पर अमरीकी हस्तक्षेप से राजनीति और बढ़ेगी और यह हालात प्रतिकूल भी साबित हो सकते हैं.

केवल हवाई हमलों से भले ही कुछ सामरिक लक्ष्य हासिल हो जाएं, पर इससे संघर्ष ख़त्म करने और आईएस की जड़ें उखाड़ने का शायद कोई मौका न मिले.

ऐसे में हवाई हमले करने से पहले ज़मीनी स्तर पर स्थानीय मित्र सेनाओं के साथ सामंजस्य बिठाना पड़ेगा.

उत्तरी इराक़ में पहले से ऐसा हो रहा है और अमरीकी हवाई हमलों की मदद से क़ुर्दों की पेशमर्गा सेना ने दो हफ़्ते पहले कुर्दिस्तान पर अचानक हमले कर आईएस के मंसूबों पर पानी फेरने की कोशिश की है.

लेकिन...